Ehdotus neuvoston asetus Kiinan kansantasavallasta peräisin olevan, läpimitaltaan yli 80 millimetrin kappaleina olevan kivihiilikoksin tuonnissa komission päätöksellä N:o 2730/2000/EHTY käyttöön otetun polkumyyntitullin suspension jatkamisesta /* KOM/2004/0765 lopull. */





Bryssel 29.11.2004 KOM(2004) 765 lopullinen Ehdotus NEUVOSTON ASETUS Kiinan kansantasavallasta peräisin olevan, läpimitaltaan yli 80 millimetrin kappaleina olevan kivihiilikoksin tuonnissa komission päätöksellä N:o 2730/2000/EHTY käyttöön otetun polkumyyntitullin suspension jatkamisesta (komission esittämä) PERUSTELUT 1. Joulukuussa 2000 otettiin Kiinan kansantasavallasta, jäljempänä ’Kiina’, peräisin olevan läpimitaltaan yli 80 millimetrin kappaleina olevan kivihiilikoksin, jäljempänä ’koksi’, tuonnissa käyttöön polkumyyntitulli, joka on 32,6 euroa tonnilta. 2. Perusasetuksen 11 artiklan 3 kohdan mukaisesti, voimassa olevan polkumyyntitullin korottamiseksi joulukuussa 2002 vireille pannun tutkimuksen perusteella neuvosto päätti toukokuussa 2004 päättää välivaiheen tarkastelun, ja komissio päätti suspendoida polkumyyntitullin yhdeksän kuukauden ajaksi kyseisenä aikana vallinneen markkinatilanteen vuoksi. 3. Tullin suspendoimisesta lähtien komissio on tarkkaillut tarkasteltavana olevan tuotteen markkinatilannetta. Tutkimuksessa kävi ilmi, että siitä huolimatta, että yhteisön tuotannonala oli kasvattanut huomattavasti tuontantoaan ja myyntiään yhteisön markkinoilla, kiinalaista koksia ei ollut saatavissa riittävästi käyttäjien eli kivivillateollisuuden ja valimoiden tarpeisiin. Lisäksi koksin hinta oli noussut huomattavasti, ja yhteisön tuotannonala kykeni osittain toipumaan vahinkoa aiheuttaneesta polkumyynnistä. Seurannan päätelmien perusteella arvioidaan, että koksin tuonnin Kiinasta yhteisön tuotannonalalle aiheuttama vahinko ei todennäköisesti toistu vallitsevissa olosuhteissa. Tämän vuoksi katsotaan, että suspensio on edelleen perusteltu väliaikainen toimenpide. 4. Ehdotetaan, että läpimitaltaan yli 80 millimetrin kappaleina olevan kivihiilikoksin tuontiin sovellettavan lopullisen polkumyyntitullin suspensiota jatketaan vielä vuodella 15 päivään joulukuuta 2005. Kyseisenä päivänä polkumyyntitullin voimassaolo päättyy, ellei sitä ennen jätetä toimenpiteiden voimassaolon päättymistä koskevaa tarkastelupyyntöä, joka sisältää riittävän näytön siitä, että toimenpiteiden voimassaolon päättyminen johtaa todennäköisesti polkumyynnin ja vahingon jatkumiseen tai toistumiseen. Tämän vuoksi ehdotetaan, että neuvosto antaa liitteenä olevan ehdotuksen mukaisen asetuksen, joka olisi julkaistava Euroopan unionin virallisessa lehdessä viimeistään 18. joulukuuta 2004. Ehdotus NEUVOSTON ASETUS Kiinan kansantasavallasta peräisin olevan, läpimitaltaan yli 80 millimetrin kappaleina olevan kivihiilikoksin tuonnissa komission päätöksellä N:o 2730/2000/EHTY käyttöön otetun polkumyyntitullin suspension jatkamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä ’perusasetus’, ja erityisesti sen 14 artiklan 4 kohdan, ottaa huomioon komission ehdotuksen, jonka komissio on tehnyt neuvoa-antavaa komiteaa kuultuaan, sekä katsoo seuraavaa: A. MENETTELY (1) Komissio otti päätöksellä 2730/2000/EHTY[2] Kiinan kansantasavallasta, jäljempänä ’Kiina’, peräisin olevan CN-koodiin ex 2704 00 19 (Taric-koodi 2704 00 19 10) luokiteltavan, läpimitaltaan yli 80 millimetrin kappaleina olevan kivihiilikoksin, jäljempänä ’koksi’, tuonnissa käyttöön polkumyyntitullin, joka on 32,6 euroa tonnilta. (2) Komissio suspendoi päätöksellä 2004/264/EY[3], jäljempänä ’päätös’, lopullisen polkumyyntitullin yhdeksän kuukauden ajaksi 20 päivästä maaliskuuta 2004. B. SUSPENSION JATKAMISEN SYYT (3) Perusasetuksen 14 artiklan 4 kohdassa säädetään mahdollisuudesta suspendoida polkumyyntitoimenpiteet yhteisön edun perusteella, jos markkinaolosuhteet ovat väliaikaisesti muuttuneet siten, ettei vahinko todennäköisesti toistuisi suspension johdosta. Polkumyyntitoimenpiteet voidaan suspendoida komission päätöksellä yhdeksäksi kuukaudeksi. Lisäksi perusasetuksen 14 artiklan 4 kohdassa säädetään, että suspensiota voidaan jatkaa uudella, enintään yhden vuoden ajanjaksolla, jos neuvosto komission ehdotuksesta niin päättää. (4) Lopullisen polkumyyntitullin suspensiopäätöksen jälkeen komissio on päätöksen johdanto-osan 15 kappaleen mukaisesti jatkanut koksin markkinatilanteen tarkkailua. Sen lisäksi, että analysoitiin tuontia Kiinasta, kaikille asianomaisille osapuolille lähetettiin kyselylomake, jossa pyydettiin tiedot tuotannosta, myynnin määrästä ja myyntihinnoista yhteisön markkinoilla sekä kannattavuudesta vuonna 2003 ja vuoden 2004 ensimmäisen puoliskon aikana. (5) Vastaukset saatiin valituksen tekijältä ja käyttäjätuotannonaloilta. Neljä yhteisön tuottajaa toimi yhteistyössä: kolme tuottajaa 15 vanhasta jäsenvaltiota (valituksen tehnyt tuotannonala) ja yksi Puolasta. Lisäksi 12 yritystä, jotka edustavat kivivilla- ja valimoteollisuutta, toimi yhteistyössä. Tuonti Kiinan kansantasavallasta (6) Tarkasteltavana olevan tuotteen Kiinasta yhteisöön tapahtuvan tuonnin määrän todettiin vähentyneen vuoden 2004 alkupuoliskon aikana neljä prosenttia verrattuna samaan ajanjaksoon vuonna 2003. Aikaisempien vuosien kokemuksen perusteella vaikuttaa kuitenkin siltä, että vuoden jälkipuoliskolla tapahtuu yleensä enemmän tuontia. Verrattaessa vuoden 2004 tammi-kesäkuuta ja vuoden 2003 jälkipuoliskoa, tuonnin määrä on vähentynyt 11 prosenttia. (7) Koksin keskimääräinen hinta nousi vuoden 2004 alkupuoliskon aikana 107 prosenttia vuoden 2003 keskimääräiseen hintaan verrattuna. Keskimääräinen yksikköhinta oli 124 euroa tonnilta vuonna 2003 ja 256 euroa tonnilta vuoden 2004 alkupuoliskon aikana. Hinta nousi vuoden 2004 viiden ensimmäisen kuukauden aikana vain vähän, 110 eurosta 140 euroon, mutta kesäkuussa 403 euroon. Tuonti muista maista (8) Alkuperäisen tutkimusajanjakson aikana Kiinan pääkilpailijoita olivat Puola ja Tšekki. Eurostatin mukaan kokonaistuonti näistä maista oli 924 602 tonnia kun se oli Kiinasta 318 005 tonnia vuonna 2003. Nämä maat kuuluvat nyt yhteisön tuotannonalaan ja niiden tiedot on otettu huomioon. Yhteisön tuottajien tilanne (9) Yhteisön tuottajien (EU-15) tuotanto kasvoi 442 397 tonnista vuonna 2003 arviolta 543 920 tonniin vuonna 2004 eli 23 prosenttia. Samaan aikaan myynnin määrä kasvoi 35 prosenttia ja hinnat nousivat 8 prosenttia. Yhteisön tuotannonala näyttää alkaneen toipua aikaisemmasta vahingollisesta tilanteesta suhteellisen hyvin, sillä keskimääräinen voitto oli vuonna 2003 8,5 prosenttia ja kesäkuun 2004 lopussa 12,4 prosenttia. (10) Euroopan unionin uusissa jäsenvaltioissa koksin tuotanto keskittyy pääasiassa Puolaan ja Tšekkiin. Yksi puolalainen tuottaja toimi tässä menettelyssä yhteistyössä. Tuotanto 25 jäsenvaltion unionin yhteistyössä toimineissa yrityksissä kasvoi 30 prosenttia vuosien 2003 ja 2004 välillä. Samaan aikaan myynnin määrä kasvoi 39 prosenttia ja hinnat nousivat 12 prosenttia. Näiden 25 jäsenvaltion tuottajien keskimääräinen voitto oli 13 prosenttia vuonna 2003 ja 19,1 prosenttia vuonna 2004. Käyttäjätuontannonalan tilanne (kivivilla- ja valimoteollisuus) (11) Käyttäjätuotannonalan Kiinasta tuoman koksin hinta nousi 143 eurosta tonnilta vuonna 2003 255 euroon tonnilta vuonna 2004 (huhti-kesäkuussa) eli 78 prosenttia. Näiden käyttäjien ostaman kiinalaisen koksin määrä väheni 158 730 tonnista vuonna 2003 arviolta 65 114 tonniin vuonna 2004 eli 59 prosenttia. (12) Käyttäjät väittävät edelleen, että koksin tarjonta ei vastaa kysyntää yhteisön markkinoilla, vaikka yhteisön tuotannonalan tuotanto ja myynti ovat kasvaneet huomattavasti. Lisäksi ne väittävät, että kiinalaista koksia ei ole tarjolla riittävästi ja että sen hinta on hyvin korkea. C. PÄÄTELMÄT (13) Edellä esitetystä käy ilmi, että markkinat ovat samassa tilanteessa kuin silloin, kun toimenpiteet suspendoitiin. Koska markkinaolosuhteet ovat tilapäisesti muuttuneet, etenkin koska tarkasteltavana olevan tuotteen hinnat ovat paljon korkeammat kuin alkuperäisessä tutkimuksessa todettu vahingollinen taso ja koska koksin tarjonta on riittämätöntä, katsotaan, että yhteisön tuotannonalalle koksin tuonnista Kiinasta aiheutunut vahinko ei todennäköisesti toistu vallitsevissa olosuhteissa ja että suspension jatkaminen olisi yhteisön edun mukaista. Näin ollen suspension jatkamisen edellytykset täyttyvät. (14) Edellä esitettyjen havaintojen perusteella ehdotetaan, että läpimitaltaan yli 80 millimetrin kappaleina olevan kivihiilikoksin tuontiin sovellettavan lopullisen polkumyyntitullin suspensiota jatketaan perusasetuksen 14 artiklan 4 kohdan mukaisesti vielä vuodella. (15) Olisi huomattava, että kun jatketun suspension voimassaolo päättyy, polkumyyntitullin voimassaolo on päättynyt, ellei sitä ennen jätetä toimenpiteiden voimassaolon päättymistä koskevaa tarkastelupyyntöä. (16) Kaikille asianomaisille osapuolille ilmoitettiin niistä olennaisista tosiasioista ja huomioista, jotka johtivat tähän päätelmään. Koska koksimarkkinat vaihtelevat herkästi, yhteisön tuotannonala pyysi polkumyyntitullin suspension jatkamista yhdeksällä kuukaudella. Katsottiin, että lyhyempi ajanjakso ei olisi tässä yhteydessä tarkoitusenmukainen, koska perusasetuksen 14 artiklan 4 kohdan mukaisesti toimenpiteet voidaan ottaa milloin tahansa kuulemisen jälkeen uudelleen käyttöön, jos suspensioon ei ole enää perusteita. (17) Komissio jatkaa suspension aikana yhteisöön tapahtuvan koksin tuonnin tarkkailua, ON ANTANUT TÄMÄN ASETUKSEN: 1 artikla Jatketaan komission päätöksellä 2730/2000/EHTY käyttöön otetun lopullisen polkumyyntitullin suspensiota 15 päivään joulukuuta 2005. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä päivänä kuuta . Neuvoston puolesta Puheenjohtaja [1] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12). [2] EYVL 316, 15.12.2000, s. 30. [3] EUVL 81, 19.3.2004, s. 89.